* ພາຍໃຕ້ການນຳພາ ຂອງພັກກອມມູນິດ ຫວຽດນາມ ໂດຍແມ່ນປະທານ ໂຮ່ຈີ່ມິງ ເປັນຜູູ້ກໍ່ຕັ້ງ, ປະຊາຊົນຫວຽດນາມ ໄດ້ທັບມ້າງແອກປົກຄອງ ຂອງພວກສັກດີນາ ກໍຄືພວກລ່າເມືອງຂຶ້ນ ຍາດເອົາອຳນາດ ການປົກຄອງມາສູ່ກຳມື ປະຊາຊົນ ແລະ ສະຖາປະນາປະເທດ ເປັນສາທາລະນະລັດ ປະຊາທິປະໄຕ ຫວຽດນາມຂຶ້ນ ເຊິ່ງປັດ ຈຸບັນແມ່ນ ສາທາລະນະລັດ ສັງຄົມນິຍົມ ຫວຽດນາມ.
ຕະຫລອດໄລຍະທີ່ຜ່ານມາ, ດ້ວຍເຈດຈຳນົງ ແລະ ກຳລັງແຮງ ແຫ່ງກຸ່ມກ້ອນມະຫາ ສາມັກຄີຂອງທົ່ວປວງຊົນທັງຊາດ, ບວກກັບການຊ່ວຍເຫລືອ ຂອງເພື່ອນມິດສາກົນ ຢູ່ໃນໂລກ, ປະຊາຊົນຫວຽດນາມ ສາມາດຍາດໄດ້ ບັນດາໄຊ ຊະນະ ອັນຍິ່ງໃຫຍ່ໃນບັນດາ ການຕໍ່ສູ້ປົດປ່ອຍຊາດ, ການທ້ອນໂຮມ ປະເທດຊາດ ເປັນເອກະພາບ, ການປົກປັກ ຮັກສາ ປະເທດຊາດ, ເຮັດຫລອນພັນທະສາກົນ ແລະ ບັນລຸໄດ້ບັນດາ ຜົນງານອັນໃຫຍ່ຫລວງ, ມີຄວາມໝາຍ ປະຫວັດ ສາດ ໃນພາລະກິດ ປ່ຽນແປງໃໝ່, ປະຕິບັດຈຸດໝາຍ ປະເທດຊາດເຂັ້ມແຂງ, ປະຊາຊົນຮັ່ງມີຜາສຸກ, ປະຊາທິປະໄຕ, ຍຸຕິທຳ, ສີວິໄລ ແລະ ນຳປະເທດຊາດ ກ້າວຂຶ້ນສັງຄົມນິຍົມ.
ໃນໄລຍະທີ່ຜ່ານມາ ໄດ້ຢືນຢັນວ່າ ສາທາລະນະລັດ ສັງຄົມນິຍົມ ຫວຽດນາມ ແມ່ນລັດແຫ່ງອຳນາດ ກົດໝາຍສັງ ຄົມນິຍົມ ຂອງປະຊາຊົນ, ໂດຍປະຊາຊົນ, ເພື່ອປະຊາຊົນ, ອໍານາດລັດທັງໝົດ ລ້ວນແລ້ວແຕ່ຂຶ້ນກັບ ປະຊາຊົນເຊິ່ງ ພື້ນຖານ ແມ່ນສຳພັນທະມິດ ລະຫວ່າງຊົນຊັ້ນ ກຳມະກອນກັບ ຊົນຊັ້ນຊາວນາ ແລະ ຖັນແຖວປັນຍາຊົນ; ຢືນຢັນວ່າ: ພັກກອມມູນິດຫວຽດນາມ ແມ່ນກອງກຳລັງນຳພາລັດ ແລະ ສັງຄົມ, ມີການຕິດພັນກັບ ປະຊາຊົນຢ່າງ ສະໜິດແໜ້ນ, ຮັບ ໃຊ້ປະຊາຊົນ, ຖືກຕິດຕາມກວດກາ ໂດຍປະຊາຊົນ ແລະ ມີຄວາມຮັບຜິດຊອບ ຕໍ່ປະຊາຊົນ. ເຖິງແມ່ນວ່າສະພາບ ການໂລກກໍຄືພາກພື້ນ ມີການພັນແປໄປຢ່າງ ສັບສົນ, ຂາດສະຖຽນລະພາບ, ຍາກທີ່ຈະຄາດຄະເນລ່ວງໜ້າໄດ້ ທັງທາງ ດ້ານການເມືອງ, ຄວາມໝັ້ນຄົງ ແລະ ເສດຖະກິດ, ແຕ່ຫວຽດນາມ ກໍໄດ້ສືບຕໍ່ບັນລຸໄດ້ຜົນງານ ຫລາຍຢ່າງ ທີ່ສຳຄັນ, ເປັນຕົ້ນແມ່ນ ຍັງຮັກສາໄດ້ເອກະລາດ, ສິດອະທິປະໄຕ ແລະ ຜືນແຜ່ນດິນອັນຄົບຖ້ວນ ໄວ້ຢ່າງໝັ້ນຄົງ; ເພີ່ມທະວີຄວາມ ມີສະຖຽນລະພາບ ດ້ານການເມືອງ ກໍຄືວຽກງານປ້ອງກັນຊາດ, ປ້ອງກັນຄວາມ ສະຫງົບມີຄວາມ ໜັກແໜ້ນເຂັ້ມແຂງ, ຮັກສາການ ຈະເລີນເຕີບໂຕດ້ານ ເສດຖະກິດຢູ່ ໃນລະດັບທີ່ດີ; ບັນດາຂົງເຂດ ວັດທະນະທຳ-ສັງຄົມ, ເປັນ ຕົ້ນແມ່ນຂົງເຂດ ວຽກງານສາທາລະນະສຸກ, ການສຶກສາ-ບຳລຸງກໍ່ສ້າງ, ສະຫວັດດີການສັງຄົມ ສືບຕໍ່ໄດ້ຮັບການ ເບິ່ງ ແຍງດູແລ ແລະ ພັດທະນາ. ໂດຍຍຶດໝັ້ນແນວທາງ ການຕ່າງປະເທດ ເອກະລາດ, ເປັນເຈົ້າຕົນເອງ, ສັນຕິພາບ, ການ ຮ່ວມມື ແລະ ການພັດທະນາ, ຫັນການ ພົວພັນເປັນຫລາຍຮູບ, ຫລາຍແບບ. ດັ່ງນັ້ນ, ຫວຽດນາມ ພວມເປັນເຈົ້າການ ແລະ ຕັ້ງໜ້າເຂົ້າໃນການ ເຊື່ອມໂຍງກັບສາກົນ ດ້ວຍຈິດໃຈເປັນເພື່ອນມິດ, ເປັນຄູ່ ຮ່ວມມືທີ່ໜ້າ ໄວ້ເນື້ອເຊື່ອໃຈ ແລະ ເປັນສະມາຊິກ ທີ່ມີຄວາມຮັບຜິດຊອບ ຂອງວົງຄະນະຍາດສາກົນ, ເຊີດຊູຖານະບົດບາດ, ອິດທິພົນຊື່ສຽງ ຢູ່ໃນພາກພື້ນ ແລະ ໃນ ໂລກຢ່າງບໍ່ຢຸດຢັ້ງ.
ດ້ວຍຄວາມຕັດສິນໃຈ ແລະ ຄວາມມານະພະຍາຍາມ ຂອງທັງສອງຝ່າຍ, ສາຍພົວພັນມິດຕະພາບ ອັນເປັນມູນເຊື້ອສະໜິດຕິດພັນ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນ ສອງຊາດ ຫວຽດນາມ ແລະ ລາວ ຈະສວຍສົດງົດງາມ ແລະ ໝັ້ນຄົງຂະນົງແກ່ນ ຕະຫລອດການ, ຈະເປັນແຫລ່ງກຳລັງແຮງ ອັນໃຫຍ່ຫລວງ ແລະ ບໍ່ມີບ່ອນສິ້ນສຸດ ໃຫ້ແກ່ພາລະກິດ ປົກປັກຮັກສາ ແລະ ສ້າງສາປະເທດ ຂອງທັງສອງ ຊາດ ຫວຽດນາມ ແລະ ລາວຢ່າງແທ້ຈິງ, ປະກອບສ່ວນຢ່າງ ຕັ້ງໜ້າເຂົ້າໃນພາລະກິດ ສັນຕິພາບ, ສະຖຽນລະພາບ, ມິດຕະ ພາບ ໃນການຮ່ວມມື ແລະ ການພັດທະນາ ຢູ່ໃນພາກພື້ນ ແລະ ໃນໂລກ. ສາຍພົວພັນມິດຕະພາບ ທີ່ເປັນມູນ ເຊື້ອ ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສອງປະເທດ ຫວຽດນາມ-ລາວ ຈົ່ງໝັ້ນຄົງຂະນົງແກ່ນ ແຕກດອກອອກຜົນ ແລະ ສວຍງາມຕະຫລອດການ.
ເນື້ອໃນ: ຂປລ